SABINA กำไรแกร่ง!
มีการวิเคราะห์กันว่า SABINA จะยังสามารถทำผลงานได้ดี โดยเฉพาะผลการดำเนินงานไตรมาส 4 ปี 62 ที่คาดว่ากำไรสุทธิจะประกาศออกมาอยู่ที่ 119 ล้านบาท เพิ่มขึ้น 58%
มีการวิเคราะห์กันว่า SABINA จะยังสามารถทำผลงานได้ดี โดยเฉพาะผลการดำเนินงานไตรมาส 4 ปี 62 ที่คาดว่ากำไรสุทธิจะประกาศออกมาอยู่ที่ 119 ล้านบาท เพิ่มขึ้น 58%
3 ก.พ. 2563

คุณค่าบริษัท
มีการวิเคราะห์กันว่า บริษัท ซาบีน่า จำกัด (มหาชน) หรือ SABINA ยังสามารถทำผลงานได้ดี โดยเฉพาะผลการดำเนินงานไตรมาส 4 ปี 2562 ที่คาดว่ากำไรสุทธิจะประกาศออกมาอยู่ที่ 119 ล้านบาท เพิ่มขึ้น 58% จากงวดเดียวกันของปีก่อน ส่วนทางด้านรายได้รวมคาดอยู่ที่ 875 ล้านบาท เพิ่มขึ้น 13.4% จากงวดเดียวกันของปีก่อน
สืบเนื่องจากโปรโมชั่นออนไลน์ในช่วง 11.11 และ 12.12 ที่สร้าง new high ในช่องทางจำหน่ายที่ไม่ใช่สาขา (Non Store Retailing – NSR) เป็นตัวหนุนสำคัญ เนื่องจากยอดขายเพิ่มขึ้นมาก
นอกจากนี้ คาดอัตรากำไรขั้นต้นปรับขึ้นมาอยู่ที่ 55% ตามคาดว่าสัดส่วนรายได้จากช่องทาง NSR ที่เพิ่มขึ้นมาที่ 11% ในไตรมาส 4 ปี 2562 ซึ่งส่วนใหญ่สินค้าที่จำหน่ายในช่องทาง NSR เป็นสินค้าที่สั่งผลิตจากต่างประเทศที่มีอัตรากำไรขั้นต้นสูงกว่าที่บริษัทผลิตเอง
ผลดังกล่าวทำให้มองภาพรวมทั้งปี 2562 คาดกำไรสุทธิอยู่ที่ 436 ล้านบาท เติบโต 20.5% จากงวดเดียวกันของปีก่อน โดยคาดปัจจัยหลักที่หนุนให้เติบโตสูงมาจากความสามารถในการทำกำไรที่ดีขึ้น
ถึงอย่างไร มองว่าการเติบโตผลประกอบการของบริษัทค่อนข้างตึงตัวแล้ว คาดเติบโตเฉลี่ย 9% ต่อปี ในปี 2563-2564 เมื่อเทียบกับการเติบโตระดับ 35% ต่อปีในปี 2559-2562
สำหรับปี 2563-2564 คาดการเติบโตของรายได้มาจาก NSR และส่งออกเป็นหลัก การเพิ่มอัตรากำไรขั้นต้นและควบคุมต้นทุน ตามการเพิ่มสัดส่วนสินค้าที่สั่งผลิตจากต่างประเทศ ซึ่งมีอัตรากำไรขั้นต้นสูงกว่าบริษัทผลิตเอง ในปี 2563 คาดสัดส่วนการจ้างผลิตเพิ่มขึ้นมาอยู่ที่ 35% และอัตรากำไรขั้นต้นจะเพิ่มขึ้นเล็กน้อยมาที่ 54.15%
ทั้งนี้ทำให้คาดกำไรสุทธิในปี 2563 อยู่ที่ 462 ล้านบาท (เพิ่มขึ้น 6% จากงวดเดียวกันของปีก่อน) และในปี 2564 คาดว่ากำไรสุทธิอยู่ที่  515 ล้านบาท เพิ่มขึ้น 11% จากงวดเดียวกันของปีก่อน ตามลำดับ
สุดท้ายทางนักวิเคราะห์ บล.ทิสโก้ ยังคงแนะนำ “ซื้อ” ราคาเป้าหมาย 26.50 บาท เป็นเพราะ SABINA จากความแข็งแรงของแบรนด์ SABINA ที่สร้างส่วนแบ่งตลาดเพิ่มขึ้นอย่างต่อเนื่องและอยู่ในอันดับต้น ๆ ของช่องทางออนไลน์
รวมไปถึง SABINA ยังจ่ายเงินปันผลระดับสูงต่อเนื่องด้วย Payout ratio 100% ซึ่งคาดปี 2562 มีการจ่ายเงินปันผล 1.25 บาทต่อหุ้น และ 1.33 บาทต่อหุ้นสำหรับปี 2563 ซึ่งคิดเป็นอัตราผลตอบแทนเงินปันผล 5-6%
…
ผู้ถือหุ้นรายใหญ่
รายชื่อกรรมการ